Այժմ քարտեզների վրա լեռներից նշվում են Շուշիի հարավարեւմտյան մասում գտնվող Քիրեզ լեռը, նրանից հարավ՝ Խոշանը, իսկ նրանից էլ հարավ՝ Զիաբերդը: Կան նաեւ այլ երկայնաձիգ լեռներ, որոնցից են, անշուշտ, Դիզափայտի լեռները, որոնք հայտնի են շատ վաղուց: Դրանց մասին խոսում էէ Աղվանից հին պատնիչը. « Մեծ լեռը շրջագայելով իր մեջ է առնում երկրամասի շատ գավառներ»: Շուշիի արեւելքից ձգվում են վերոհիշյալ լեռները, որոնք Գարգարի եւ Ք…շին գետի անջրպետներն են, իսկ սրանցից հարավ ընկած են Կուրիանը եւ այլ լեռներ, որոնց եւ երկրի մանրամասներին առհասարակ մենք ծանոթ չենք: Դրանք ցարդ ուրիշներին էլ մեծ մասամբ անծանոթ են մնացել, ինչը հաստատվում էթ քարտեզների վրա եղած դատարկությամբ: Այնտեղ պարզ չի նշմարվում նաեւ գետերի ընթացքը, ինչպիսին է նոր հիշվածը եւ նրանից հարավ գտնվող Գարասուն: Իսկ այն գետերը, որոնք իջնում են դեպի Երասխ, մենք նշել ենք Արցախի գետերի սկզբում: